HMS for Godthaabhaven Boligsameie

**Et trygt og godt miljø er et felles ansvar!**

## Beboere

Seksjonseiere/beboere er ansvarlig for egen bolig. Det gjøres oppmerksom på at den enkelte beboer selv har ansvar for å forsikre sine egne eiendeler (mer info finnes her: <https://godthaabhaven.blag.no/sider/forsikring>).

Konkrete oppgaver for seksjonseierne/beboerne:

* Gjøre seg kjent med branninnstruks (<https://godthaabhaven.blag.no/sider/branninstrukser>) og følge kravene/anbefalingene som er gitt
* Gjøre seg kjent med regler for avfallshåndtering (<https://godthaabhaven.blag.no/sider/avfallssortering-og-hageavfall>)
* Montere og bruke elektrisk utstyr i henhold til bruksanvisning
* Utføre nødvendig ettersyn og vedlikehold av det elektriske anlegget
* Forebygge vannlekkasjer og utføre eventuelle utbedringer
* Rengjøring og kontroll av våtrom, avløp og ventilasjon
* Overvåke egen bolig mhp. insekter og skadedyr

For å konkretisere noen av de ovenstående punktene ytterligere, har styret som en del av sin internkontroll utarbeidet sjekklister som beboere skal gjennomføre årlig ([Vedlegg 1](#_VEDLEGG_1–_Sjekkliste)). Denne sjekklisten er ment som et minimumskrav til kontroll av egen bolig, og beboere er selv ansvarlig for at sjekklisten blir gjennomgått årlig. Styret kan utføre stikk-kontroller for å undersøke om boenheter tilfredsstiller sjekklisten.

Feil og mangler rettes opp umiddelbart, på̊ beboers regning, dersom ikke annet er avtalt. Alle reparasjoner og endringer av betydning skal utføres forsvarlig (f.eks. arbeid med membraner og sluk i våtrom må utføres av faglært). Feil og mangler som har betydning for øvrige beboere, må̊ varsles styret snarest.

## 

## Sjekkliste for beboere (egenkontroll HMS)

Utføres innen 1.november hvert år. Ta vare på̊ skjema. Styret kan ta stikkprøver.

|  |  |  |  |  |
| --- | --- | --- | --- | --- |
| **TEMA** | **SJEKK** | **JA** | **NEI** | **MERKNADER** |
| **BRANN** | Er det minst en røykvarsler som fungerer i leiligheten? |  |  |  |
| Har du kontrollert batteriet i røykvarsleren minst 1 gang de siste 12 månedene? |  |  |  |
| Vet du hvor slukkeutstyr befinner seg? Og er det lett tilgjengelig? |  |  |  |
| Er brannslukningsapparat vedlikeholdt og kontrollert? Spesifikt:   * Er det kontrollert den siste måneden at manometernålen er på det grønne feltet? * Har apparatet blitt vendt opp ned minst 1 gang de siste 12 månedene? |  |  |  |
| Ved eventuelt brann, trenger du assistanse for å evakuere? Hvis «JA», kontakt styret |  |  |  |
| Kjenner husstandens medlemmer til sameiets brannrutiner? |  |  |  |
| Er noen av panelovnene eller andre varmekilder tildekket? |  |  |  |
| Er ildstedet ditt kontrollert av feier siste 12 måneder? |  |  |  |
| Er alle fyrstikker og lightere oppbevart utilgjengelig for barn? |  |  |  |
| Har gassbeholdere (f.eks. propanflasker) blitt oppbevart forsvarlig? Det er ikke tillatt å oppbevare gassbeholdere i kjeller! De skal helst oppbevares utendørs og stående. |  |  |  |
|  | Er rømningsveier frie? |  |  |  |
|  |  |  |  |  |
| **VANN OG AVLØP** | Hvis du dusjer rett på gulvet, har du vurdert om tilstanden på gulvbelegg, membran og sluk er god nok til å forhindre lekkasje? |  |  |  |
| Drypper noen vannkranene/armaturene? |  |  |  |
| Lekker det eller renner det fra sisternen (do)? |  |  |  |
| Har du renset sluk minst 2 ganger de siste 12 månedene? |  |  |  |
| Har du kontrollert slanger/avløpsrør som er mer enn 10 år gamle? |  |  |  |
| Vet alle i husstanden hvor stoppekranene er? Og er de lett tilgjengelige? |  |  |  |
| Er avtrekksvifter i orden? Og er ventilatorluker renset? |  |  |  |
|  |  |  |  |  |
| **Elektrisk** | Er skjøteledninger, plugger og støpsler frie uten synlige skader og varmgang? |  |  |  |
| Har du sjekket sikringene ikke er unormalt varme? |  |  |  |

**Dato:\_\_\_\_\_\_\_\_\_\_\_\_\_\_\_\_\_\_\_\_ Signatur sameier:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

## 